Mjesec borbe protiv gojaznosti
Svako trećina dijete u Americi pati od pretjerane debljine. U akciju protiv gojaznosti, uključila se i prva dama, Michelle Obama.
Gotovo trećina djece u Sjedinjenim Državama pate od pretjerane debljine. Kao dio borbe protiv toga, Obamina administracija je septembar proglasila mjesecom Nacionalne borbe protiv gojaznosti. Prva dama Michelle Obama u tom smislu svojom kampanjom nastoji skrenuti veću pažnju na krizu sa kojom se u Americi susreću djeca i njihovi roditelji. Djeca u školama širom Sjedinjenih Država imaju novi predmet o dobrim navikama ishrane. To je dio borbe protiv gojaznosti i promoviranja navika zdrave ishrane u ranim godinama života. Prva dama Michelle Obama je pozvala Kongres da usvoji zakon koji će zahtijevati da hrana koja se prodaje u školama odgovara novim propisima ishrane. Zakonom bi se, takodjer, povećali federalni fondovi za školske kuhinje. U februaru, gospodja Obama je odpočela kampanju protiv dječije gojaznosti koju je nazvala "Hajde da se krećemo". Ona posebno želi ukazati na Afro-Američke i hispaničke zajednice. Oko 40 procenata djece američkih crnaca pate od gojaznosti ili prekomjerne težine. Ona je pozvala roditelje i lidere zajednica da predvode ta nastojanja: "Potrebni su ljudi poput vas, lideri zajednica, ljudi koji obavljaju posao na terenu, da uvedu promjene koje će život naše djece učiniti boljim." Inicijativa je došla uporedo sa novim istraživanjem koje je ukazalo na ozbiljne probleme u sjeveroistočnoj državi Massachusetts, gdje 17 procenata djece ima prekomjernu težinu, a dodatnih 17 je gojazno. Dr. Lauren Smith je direktorica za medicinu u Ministarstvu zdravlja Massachusettsa: "Prikupljeni podaci su nam pokazali da imamo mnogo učenika sa pojačanim rizikom za kasnije zdravstveneprobleme." Srednja škola Arlington, u Massachusettsu je izuzetak od pravila. U njoj je gojaznost učenika medju najnižim u državi. Cindy Bouvier je direktorica školskog Odbora za brigu i savjetovanje. Ona kaže da u školi nemaju takozvanu junk food, hranu koja doprinosi debljini: "Osoblje je trenirano da učenike podstiče da izaberu voće i povrće. Služimo uglavnom pečenu hranu, mlijeko sa 1% masnoće ili manje." Specijalisti za ishranu kažu da roditelji trebaju djeci govoriti o potrebi zdrave ishrane. Ali dr. Margaret Richards, dječiji psiholog na Klinici za dječije bolesti u Clevelandu u državi Ohio, kaže da roditelji, takodjer, trebaju biti pozitivan uzor: "Djeca će to bolje prihvatiti ako to rade i roditelji. Ako roditelj kaže dijetetu da jede odredjenu hranu i da bude fizički aktivan, ali on to ne radi - djetetu je teže da to slijedi." Gospodja Obama nije izostavila ni restorane. Ona od njih traži da na jelovnicima za djecu bude manje masne hrane. "Sa malo dodatnog napora mi našu djecu možemo naviknuti da, umjesto visoko kalorične hrane slabijih hranljivih sastojaka, počnu uzimati hranu boljeg kvaliteta, zdraviju hranu.“ Zdravstveni eksperti kažu da je novac uložen u sprječavanje gojaznosti dobra investicija s obzirom na troškove zdravstvenih problema koji se javljaju kasnije u životu. Novi izvještaj Instituta Brookings navodi da su godišnji medicinski troškovi za gojaznu djecu dostigli 14,3 milijarde dolara.